Na osnovu člana 17. Zakona o igrama na sreću (Službene novine FBIH br. 48/ i 60/15), te člana 7. Pravilnika o sadržaju pravila, uslovima i načinu privređivanja nagradnih igara (Službene Novine F BiH br. 30/16, 63/19, 92/20), te na osnovu Rješenja Ministarstva br UP-05-12-1-3809/21 od 19.11.2021.godine, kompanija MITA Group d.o.o. u ime klijenta Holdina d.o.o. Sarajevo dana 10.11.2021. godine donosi sljedeća :

**PRAVILA NAGRADNE IGRE „NATOČI I OSVOJI“**

Član 1.

**NAZIV, ADRESA, SJEDIŠTE I POREZNI BROJ PRIREĐIVAČA NAGRADNE IGRE:**

MITA Group d.o.o.

Kralja Tvrtka 10

71000 Sarajevo

Bosna i Hercegovina

PDV: 200343510008

Član 2.

**SVRHA PRIREĐIVANJA NAGRADNE IGRE:**

Svrha nagradne igre je promocija goriva i nagrađivanje kupaca.

Član 3.

**TRAJANJE NAGRADNE IGRE:**

Nagradna igra se organizuje pod imenom: **„NATOČI I OSVOJI“**

u trajanju od 01.12.2021. godine do 31.01.2022. godine na području Federacije BiH.

Član 4.

**FOND NAGRADA:**

Ukupna vrijednost nagradnog fonda iznosi: 59.098,65 KM (s uključenim PDV-om).

Član 5.

**ISKAZANA POJEDINAČNA VRIJEDNOST ZA SVAKU NAGRADU IZ FONDA (SA PDV-OM):**

Ukupna vrijednost nagradnog fonda iznosi: 59.098,65 KM (s uključenim PDV-om), a pojedinačna vrijednost nagrada iznosi:

|  |  |  |  |
| --- | --- | --- | --- |
| **Šifra i naziv dobra ili usluge** | **Pojedinačna vrijednost u KM sa PDV-om** | **Količina** | **Ukupna vrijednost u KM** |
| Kartica za gorivo u vrijednosti 100 KM | 100 | 180 | 18.000,00 |
| Automobil Golf 8 u vrijednosti od 41,098.65 KM | 41.098,65 | 1 | 41.098,65 |
| **UKUPNA VRIJEDNOST** |  | **181** | **59.098,65** |

Član 6.

**USLOVI UČESTVOVANJA U NAGRADNOJ IGRI:**

* Svako fizičko lice sa mjestom prebivališta na teritoriji Bosne i Hercegovine, osim uposlenika Holdina d.o.o., te članova njihovih užih porodica (bračni drug, djeca i roditelji) uposlenika Energopetrol d.d. te članova njihovih užih porodica (bračni drug, djeca i roditelji), uposlenika MITA GROUP d.o.o., koji za vrijeme trajanja nagradne igre u periodu od 01.12.2021. do 31.01.2022. na bilo kojem maloprodajnom mjestu Holdina d.o.o. i Energopetrol d.d. na teritoriji Federacije Bosne i Hercegovine ostvare kupovinu goriva 20 litara i više. Kupci po primitku računa, prijavljuju se SMS porukom na broj telefona 091 212 409, te navode ime i prezime i broj računa kase koji je otisnut na dnu računa, u formi BROJ RAČUNA KASE (razmak) IME i PREZIME (cijena SMS-a 0,234 KM s PDV-om).
* Primjer poruke: 12345 Nina Ninić.
* Prijaviti se može ispunjavanjem obrasca na internet stranici [www.holdina.ba](http://www.holdina.ba)/nagradnaigra (potrebno je upisati broj računa kase, ime i prezime, te broj mobitela).
* Broj prijava ograničen je na 20 prijava u toku nagradne igre, odnosno 20 prijava s istim kontakt brojem mobitela i 20 različitih brojeva računa. Kupci samo jednom mogu iskoristiti račun. Nije moguće slati isti broj računa kase sa više različitih brojeva telefona.
* Nije moguće prijaviti se sa istim brojem računa slanjem SMS-a i ispunjavanjem obrasca na Internet stranici. Prijaviti se može odabirom jednog dostupnog servisa za prijavu.
* Upisivanjem ličnih podataka na web stranici ili slanjem SMS-a učesnik prihvata pravila nagradne igre.
* Učesnici su dužni sačuvati račune za odnosne kupovine, te iste po zahtjevu Priređivača predočiti ukoliko bude izvučen u nagradnom izvlačenju.
* Pogrešno i nepotpuno navedeni podaci u prijavi ili krivotvoreni (bilo putem SMS poruke ili popunjavanjem Internet obrasca), će biti nevažeći i ne daju pravo za učestvovanje u nagradnoj igri.

Član 7.

**NAČIN IZVLAČENJA I OBJAVLJIVANJA REZULTATA ODNOSNO DOBITNIKA NAGRADA:**

Ukupno će biti izvučeno 180 dobitnika kartica za gorivo i jedan dobitnik glavne nagrade Golf 8 u devet valova nagradne igre. Dobitnici će se izvlačiti prema sljedećem utvrđenom rasporedu, elektronskim putem:

|  |  |  |  |
| --- | --- | --- | --- |
| **Krug nagradne igre** | **Datum izvlačenja** | **Nagrade** | **Ukupan br.nagrada** |
| I | 07.12.2021. | 20 kartica za gorivo u vrijednosti od 100 KM | 20 |
| II | 14.12.2021. | 20 kartica za gorivo u vrijednosti od 100 KM | 20 |
| III | 21.12.2021. | 20 kartica za gorivo u vrijednosti od 100 KM | 20 |
| IV | 28.12.2021. | 20 kartica za gorivo u vrijednosti od 100 KM | 20 |
| V | 04.01.2022. | 20 kartica za gorivo u vrijednosti od 100 KM | 20 |
| VI | 11.01.2022. | 20 kartica za gorivo u vrijednosti od 100 KM | 20 |
| VII | 18.01.2022. | 20 kartica za gorivo u vrijednosti od 100 KM | 20 |
| VIII | 25.12.2022. | 20 kartica za gorivo u vrijednosti od 100 KM | 20 |
| IX | 01.02.2022. | 20 kartica za gorivo u vrijednosti od 100 KM i Golf 8 | 21 |
|  |  |  | 181 |

Izvlačenje svih dobitnika nagrada sprovodit će se izvlačenjem u prostorijama kompanije MITA GROUP, Sarajevo, na adresi Kralja Tvrtka 10, 71000 Sarajevo u prisustvu komisije koja će sastaviti Zapisnik s podacima u skladu s Pravilnikom o priređivanju nagradnih igara. Izvlačenje dobitnika vršit će se slučajnim odabirom putem računalne aplikacije u podlozi koje je baza svih ispravnih pristiglih prijava.

Spisak dobitnika nagrada i nazivima nagrada će biti objavljen na web stranici [www.holdina.ba](http://www.holdina.ba)/nagradnaigra , Facebook stranici @Inaienergopetrol, a nakon provjere ispravnosti računa.

U pojedinom sedmičnom izvlačenju ulaze sve SMS poruke i internet prijave zaprimljene od početka nagradne igre do 23:59 prethodnog dana. Sve ispravne prijave, osim prijave koja je ranije izvučena kao dobitna u sedmičnom izvlačenju, automatski sudjeluju u sljedećem sedmičnom izvlačenju. Prijave zaprimljene neradnim danima (subota, nedjelja, državni praznici, blagdani) bit će uključene u izvlačenje koje će se održati idućeg radnog dana sukladno ovim Pravilima.

Dobitne prijave se isključuju iz svih budućih izvlačenja. Sa jednim računom se može ostvariti samo jedan dobitak.

Član 8.

**MJESTO I ROK PREUZIMANJA NAGRADA:**

Nakon izvlačenja dobitnika Priređivač nagradne igre će, telefonskim putem, u roku od 7 dana, kontaktirati dobitnike kako bi od dobitnika dobio tačnu adresu za dostavu nagrade. Ukoliko dobitnike ne bude moguće kontaktirati telefonskim putem u predviđenom roku, Priređivač nagradne igre će ih o osvojenoj nagradi obavijestiti putem SMS poruke na broj telefona koji je korišten prilikom prijave.

Nagrade u vidu Holdina ili Energopetrol kartice za gorivo bit će dostavljena putem brze pošte na adresu dobitnika u roku od 30 (trideset) dana od objavljivanja rezultata nagradne igre.

Nagrade kartica za gorivo će se dostavljati isključivo na adresu dobitnika. Priređivač snosi troškove dostave kartica.

Glavna nagrada Golf 8 bit će uručena dobitniku lično na lokaciji koju Priređivač nagradne igre odredi, a o kojoj će dobitnik biti blagovremeno obaviješten u roku od 7 dana od dana izvlačenja dobitnika.

Dobitnik nagrade ne može nagradu prenijeti na drugu osobu. Nagrade se ne mogu zamijeniti niti isplatiti u gotovini.

Porez na dobitak od nagradnih igara, snosit će priređivač.

U slučaju da učesnik nije dao tačne i potpune podatke te da dostava nagrade u tom slučaju nije moguća, učesniku se daje rok od 30 (trideset) dana od dana izvlačenja da kontaktira priređivača radi postizanja dogovora oko dostave nagrade. Istekom ovog roka, učesnik nagradne igre gubi pravo na osvojenu nagradu.

Svi sudionici saglasni su s pravilima nagradne igre.

Sudionici svojim učešćem u nagradnoj igri neopozivo prihvaćaju da je Organizator bez ikakve naknade ovlašten koristiti njihovu fotografiju računa, ime i prezime, i ostale podatke vezane uz sudionika, samo u svrhu nagradne igre i dostave nagrade.

Rezultati izvlačenja su konačni. Na rezultate nije moguće uložiti žalbu. Ako su dobitnici nagrade naveli nepotpune ili netačne podatke ili/i ne može ih se obavijestiti i/ili se utvrdi da nisu ispunili sve uvjete za sudjelovanje u nagradnoj igri organizator zadržava pravo ne dodijeliti nagradu istima.

Priređivač nagradne igre ne preuzima odgovornost za eventualnu štetu nastalu u vezi sa učešćem u nagradnoj igri, odnosno preuzimanjem i korištenjem nagrada.

Član 9.

**NADLEŽNOST SUDA U SLUČAJU SPORA IZMEĐU UČESNIKA U IGRI I PRIREĐIVAČA IGRE:**

Svi eventualni sporovi sa učesnicima u nagradnoj igri će se rješavati sporazumno, a u slučaju da se nastali spor ne može riješiti na ovaj način, utvrđuje se nadležnost Općinskog suda u Sarajevu;

Član 10.

**BROJ ČLANOVA KOMISIJE KOJA ĆE NADGLEDATI ISPRAVNOST IZVLAČENJA:**

Komisija koja će nadgledati ispravnost izvlačenja brojat će 3 člana.

Član 11.

**USLOVI POD KOJIM SE NAGRADNA IGRA MOŽE PREKINUTI:**

Priređivač Nagradne igre zadržava pravo odgode ili prekida iste u slučaju nepredviđenih okolnosti u vrijeme odvijanja Nagradne igre, te u slučaju više sile.

Priređivač ima pravo da uz javno obavještavanje jednostrano otkaže nagradnu igru u bilo kojoj fazi ukoliko ustanovi da je došlo do materijalne povrede ili zlouporabe Pravila i uvjeta nagradne igre.

U slučaju otkazivanja ili prekida nagradne igre neće se nadoknađivati troškovi sudionika nagradne igre ili eventualna šteta sudionicima u nagradnoj igri, niti će se nagradna igra održati.

Sudionici će o prekidu nagradne igre biti obaviješteni putem medija.

Član 12.

Sudionici će bit upoznati sa Pravilima igre posredstvom web www.holdina.ba/nagradnaigra, te objavom u dnevnom listu, najmanje 7 dana prije početka nagradne igre.

Član 13.

Sudionici u nagradnoj igri samim učestvovanjem, odnosno slanjem SMS poruke ili popunjavanjem Internet obrasca -potvrđuju prihvatanje ovih Pravila, te daju svoju saglasnost da će Priređivač prikupljati, obrađivati i evidentirati njihove lične podatke navedene u prijavi u skladu sa Zakonom o zaštiti ličnih podataka ( „Sl. glasnik BIH“, br.49/2006, 76/2011 i 89/2011.) i to isključivo u svrhu provođenja nagradne igre i dostave nagrada utvrđene ovim Pravilima. U skladu sa Zakonom, sudionicima u nagradnoj igri su zagarantovana prava na pregled, kopiranje, ažuriranje, popravak, blokiranje i brisanje ličnih podataka koji se na njih i odnose.

Nakon isporuke nagrada, lični podaci utvrđeni ovim Pravilima se brišu.

Član 14.

Ova Pravila se primjenjuju po dobivanju saglasnosti nadležnog ministarstva, a vrijede do završetka nagradne igre.

Datum: 10.11.2021. godine

Broj protokola: 01-11-2021

Broj rješenja: UP-05-12-1-3809/21

\_\_\_\_\_\_\_\_\_\_\_\_\_\_\_\_\_

**MITA GROUP d.o.o.**